मिखाइल गोर्बाचेव्ह

1987मध्ये गोर्बाचेव्ह आणि रेगन यांनी INF करारावर स्वाक्षऱ्या केल्या होत्या. गोर्बाचेव्ह यांनी या करारामागचा विचार आणि हेतूविषयी प्रश्नचिन्ह उपस्थित केलं आहे. 

रशिया अनेक वर्ष कराराचं उल्लंघन करत आहे असं ट्रंप यांचं म्हणणं आहे. रशियाने हे आरोप फेटाळले आहेत आणि अमेरिकेला प्रत्युत्तर देऊ असं म्हटलं आहे. 

शीतयुद्धाच्या अखेरीस अमेरिका आणि रशिया यांनी अणुकरार केला होता. 

कोण आहेत गोर्बाचेव्ह

रशियाने केली टीका

रशियाबरोबरच्या महत्त्वपूर्ण अण्वस्त्र करारातून माघार घेण्याच्या अमेरिकेच्या निर्णयावर रशियाने टीका केली आहे. याचा बदला घेण्यासाठी आम्हीही "काहीतरी घातक पाऊल उचलू," असं रशियाने म्हटलं आहे.

मध्यम पल्ल्याच्या अण्वस्त्र करारातून अमेरिका माघार घेत असल्याची घोषणा राष्ट्राध्यक्ष डोनाल्ड ट्रंप यांनीच शनिवारी केली. रशियाने या कराराच्या कलमांचं वर्षानुवर्षं उल्लंघन केलं आहे, असं ट्रंप म्हणाले. 

1987 साली झालेल्या सोव्हियत नेते मिखाइल गोर्बाचेव्ह आणि अमेरिकेचे राष्ट्राध्यक्ष रोनाल्ड रेगन यांनी या INF करारावर स्वाक्षरी केली होती. या करारानुसार, 500 ते 5,500 किलोमीटर अंतरावरील म्हणजे मध्यम पल्ल्याची क्षेपणास्त्रं सोडण्यावर बंदी घालण्यात आली होती. 

अमेरिका रशियाला अण्वस्त्रांचा मोकाट व्यापार करू देणार नाही, असं ट्रंप यांनी सांगितलं.

ट्रंप यांनी घेतलेल्या या निर्णयावर बोलताना रशियाचे परराष्ट्र उपमंत्री सरजे रयाबकोव्ह म्हणाले, "हे एक अत्यंत घातक पाऊल आहे. मला वाटतं यामागचा विचार समजून घेण्यापेक्षा यावर आंतरराष्ट्रीय स्तरावर टीकाच अधिक होईल."

"आतंरराष्ट्रीय सुरक्षितता आणि अण्वस्त्रांच्या विश्वात स्थैर्य कायम ठेवण्यासाठी हा करारा महत्त्वाचा आहे," असं त्यांनी टॅस वृत्तसंस्थेला सांगितलं.

रशियाचे परराष्ट्र उपमंत्री सरजे रयाबकोव्ह

"हे पाऊल म्हणजे स्वस्तात काम करवून घेण्यासाठी धमकावण्यासारखं आहे. जर अमेरिकेने आपला उद्धटपणा सोडला नाही आणि असंच आंतरराष्ट्रीय करारांमधून ते माघार घेत राहिले तर मग आम्हाला त्याचा बदला घेण्यासाठी घातक पावलं उचलावीच लागतील. त्यात लष्करी तंत्रज्ञानाचा मार्गही अवलंबण्याचा पर्याय आहेच, पण आम्हाला हे तेवढं ताणायचं नाहीये," असं रयाबकोव्ह RIA नोव्होस्ती वृत्तसंस्थेशी बोलताना म्हणाले.

प्रकरण काही नवीन नाही

2014मध्ये रशियाने या कराराचा भंग केला, असा आरोप बराक ओबामा यांनी... \n\nवरील लेखासाठी मला एक चांगले शीर्षक द्या.
मिखाइल गोर्बाचेव्ह यांचा अण्वस्त्र करारावरून अमेरिकेला इशारा